Spisak guvernera Washingtona
Guverner Washingtona najviši je izvršni organ vlade savezne države Washington i vrhovni zapovjednik vojnih snaga te savezne države. Guverner ima dužnost provođenja zakona savezne države, ovlast odobravanja ili stavljanja veta na prijedloge zakona koje donese zakonodavno tijelo Washingtona i ima ovlast da stavlja djelomični veto kako bi poništio određene odredbe u prijedlozima koji zahtijevaju novčana sredstva iz budžeta. Također može sazvati zakonodavno tijelo pri "vanrednim prilikama". Teritorija Washingtona imala je 14 guvernera sve od osnivanja 1853, pa do stvaranja savezne države Washington 1889. Guvernere teritorije postavljao je predsjednik SAD-a. Elisha Peyre Ferry imao je najduži mandat (osam godina) i postao je prvi guverner savezne države. William H. Wallace imenovan je guvernerom, ali nikad nije došao na tu poziciju jer je izabran za kongresnog delegata teritorije. E. Cole također je imenovan guvernerom te je došao na tu poziciju. Međutim, Senat SAD-a nije ratificirao njegovo imenovanje, pa ga je drugi guverner zamijenio nakon četiri mjeseca na poziciji. Otkad je Washington postao savezna država, imao je 21 osobu na mjestu guvernera, imajući u obzir neuzastopni mandat Arthura B. Langlieja. Langlie i Daniel J. Evans jedini su guverneri koji su služili tri mandata. Član Populističke stranke John Rankin Rogers jedini je kandidat koji je došao na poziciju guvernera, a da nije bio kandidat Demokratske ili Republikanske stranke. Trenutni guverner jest Jay Inslee, koji je na dužnost stupio 16. januara 2013. Ponovo je izabran 2016. te će mu mandat isteći u januaru 2021. Posljednji republikanski kandidat na poziciji guvernera, bio je John Spellman, i to 1985, što znači da je Washington trenutno jedina savezna država s najdužim tekućim periodom uprave jedne stranke.